stanford-oval/wikipedia huggingface dataset:
Ludvig I (Unkari)
Taiteiden suosija

Zólyomiin, Diósgyőriin ja Ludvigin muihin suosikkimetsästyspaikkoihin rakennetut uudet palatsit ja linnat olivat taidehistorioitsija László Kontlerin mukaan aikansa eurooppalaisen arkkitehtuurin mestariteoksia. Ludvig pani alulle Chronicon Pictumin (unk. Képes Krónika) eli kuvitetun Unkarin historiakronikan laadinnan; tähän teokseen koottiin samoihin kansiin aikaisempien kronikoiden tekstit. Kronikkaa kuvittavat 147 miniatyyriä ovat todiste unkarilaisten kuvitustyöpajojen taiteilijoiden taidoista Ludvigin hallituskaudella. Kronikka valmistui vuosina 1350–1360.
Avioliitot ja jälkeläiset

Ensimmäisen avioliittonsa Ludvig solmi joskus vuosien 1342 ja 1345 välillä Margareetan (1335–1349), keisari Kaarle IV:n ja Blanche Marguerite de Valois'n vanhimman tyttären kanssa. Lyhyt avioliitto oli lapseton, Margareeta kuoli syyskuussa 1349.
Toisen kerran Ludvig avioitui noin 20. kesäkuuta 1353 Bosnian prinsessa Elisabetin (1340–1387) kanssa, joka oli Bosnian baanin Stjepan II Kotromanićin ja Elisabet Kujavialaisen tytär. Ludvig ja hänen tuore puolisonsa olivat katolisen kirkon kieltämässä sukulaisuusasteessa, koska Ludvigin äiti ja Elisabetin isoäiti olivat serkukset. He hakivat paavilta erikoislupaa avioliitolleen vasta noin neljä kuukautta vihkimisen jälkeen. Historioitsija Iván Bertényin mukaan tämä hätäiseltä vaikuttava avioituminen voisi viitata siihen, että Ludvigin äidin hovissa asunut Elisabet oli jo avioliiton solmimisen aikaan raskaana. Jos tämä teoria pitää paikkansa, raskaus päättyi keskenmenoon tai lapsen kuolemaan.
Ludvigin ja Elisabetin liitosta syntyi neljä tytärtä, joista kaksi eli aikuiseksi asti:
Maria (1365–1366), kuoli alle 2-vuotiaana;
Katariina (unk. Katalin, 1370–1378), kihlattiin vuonna 1374 Ranskan prinssi Louisille (1372–1407), Ranskan kuningas Kaarle V:n ja Jeanne de Bourbonin pojalle, kuoli 8-vuotiaana;
Maria (1371–1395), Unkarin kuningatar, avioitui 1385 Saksan ja Böömin kuningas Pyhän saksalais-roomalaisen keisarikunnan keisari Sigismund Luxemburgilaisen (1368–1437) kanssa; avioliitosta ei jäänyt perillistä, sillä Maria kuoli ratsastusonnettomuudessa loppuraskautensa aikana ja myös lapsi kuoli;
Hedvig (puol. Jadwiga, 1373–1399), Puolan hallitsija (virallisesti ’kuningas’, rex), kihlattiin jo lapsena Itävallan Habsburg-sukuisen herttuan Vilhelm Kohteliaan kanssa mutta Puolan hallitsijaksi noustuaan avioitui 1386 Liettuan suuriruhtinas Jogailan eli Jagellon (1351–1434) kanssa. Pariskunnalle syntyi vain yksi tytär, Elisabet Bonifacia, joka kuoli pian synnyttyään, ja myös  Hedvig kuoli lapsivuoteeseen.
Koska Ludvigilla ei ollut poikaperillistä, vallanperimys aiheutti ongelman, johon tuohon aikaan oli olemassa juridinen ratkaisukeino: tyttäret julistettiin lain edessä pojan vertaisiksi, että he saattoivat periä kuninkuuden. Tämä teki Ludvigin tyttäristä myös haluttuja morsiamia tuon ajan hallitsijahuoneille. Kumpikin tyttäristä kuoli kuitenkin nuorena jättämättä omia jälkeläisiä, ja valta siirtyi heidän puolisoilleen.
Perintö

Ludvig eli viimeiset vuotensa syrjään vetäytyneenä, uskonnollista mietiskelyä harjoittaen ja sairastaen – hänen kerrotaan poteneen lepraa – ja kuoli 60-vuotiaana syyskuun 10. ja 11. päivän välisenä yönä 1382 Nagyszombatissa. Häntä seurasi Unkarin hallitsijana hänen vanhempi tyttärensä Maria, Puolan hallitsijana nuorempi tytär Hedvig (Jadwiga). Unkarissa tämä ”kuningattarien aika” muistetaan sekasortoisena kautena, jota on verrattu viimeisen Árpád-sukuisen kuninkaan Andreas III:n kuolemaa seuranneeseen aikaan.
Ludvig haudattiin rakennuttamaansa kappeliin Székesfehérváriin Pyhän Neitsyen basilikaan, Unkarin kuninkaiden kruunauskirkkoon.
Ludvig muistetaan, Ladislaus Pyhän ohella, yhtenä Unkarin ”ritarikuninkaista”, ja hänen pitkää hallitusaikaansa pidetään yhtenä Unkarin kukoistuskausista. Hän on niitä harvoja Unkarin hallitsijoita, joita jo elinaikanaan ylistettiin oikeudenmukaisuudestaan ja anteliaisuudestaan, ja vaikka häntä ei koskaan kanonisoitu, kansan keskuudessa hänen ympärilleen kehittyi jonkinlainen kansanomainen pyhimyskultti.
Ludvig I, Chronica Hungarorum 1488
Ludvigin vaakuna, jossa myötäpäivään vasemmasta yläkulmasta: Unkarin vaakunan Árpád-raidat yhdistettyinä   Ranskan fleur-de-lys-vaakunaan; Puolan kotka; Dalmatian leijonien päät; Unkarin vaakunan kolmoisvuori ja kaksoisristi. Ylinnä strutsi pitää nokassaan hevosenkenkää.
Ludvigin kuningaskunnat ja hänen vasalliensa hallitsemat alueet
Sivu Chronicon Pictumista vuodelta 1360, Ludvig valtaistuimellaan
Alternatives économiques

| Alternatives économiques |
| --- | --- |

Lehtityyppi:  aikakauslehti
Kokonaislevikki:  72 000 (2019)
Perustettu:  1980
Kotimaa:  Ranska
Ilmestymistiheys:  kerran kuussa
Kieli:  ranska
Aiheesta muualla
Kotisivu
Alternatives économiques on ranskalainen vuonna 1980 perustettu talousaikakauslehti, joka on perinteisesti tunnettu vasemmistolaisena ja globalisaation vastaisena. Viime vuosina lehti on muuttunut maltillisemmaksi ja saanut uusia lukijoita. Se ilmestyy nykyisin kerran kuussa.
Aiheesta muualla

Lehden verkkosivut (ranskaksi)
Tk3

| Tk3 |
| --- | --- |
 Tk3 1159 Kokkolan rautatieasemalla
Perustiedot
Tyyppi:  höyryveturi
Liikennöitsijä:  Valtionrautatiet
Valmistaja:   Tampella  Lokomo  Frichs
Lukumäärä:  161
Valmistusvuodet:  1927–1953
Museoitu:  3 kpl
Numerointi:  800–899, 1100–1118, 1129–1170
Lempinimi:  Pikku-Jumbo
Tekniset tiedot
Huippunopeus:  60 km/h
Paino:  51,8 + 26,4 t
Pituus:  16 000 mm
Pyörästö:  2-8-0 (1'D-3T)
Pyörästön pituus:  12 660 mm
Suurin akselipaino:  10,7 t
Pyörän halkaisija:  1 270 mm
Vetovoima:  9 550 kp = 94 kN
Kouvolan Aseman vieressä näytteillä oleva höyryveturi Tk3 859
Tk3 Karjaan ratapihalla museoveturina.
Tk3, lempinimi Pikku-Jumbo, on Valtionrautateiden käyttämä höyryveturi, tyypiltään kevyt tavarajunaveturi. Vetureita rakennettiin kaikkiaan 161 kappaletta vuosina 1927–1953. Tk3 oli valmistusmäärältään suurin höyryveturisarja Suomessa, ja kaikki sarjan veturit eivät ehtineet olla samaan aikaan käytössä. Veturit saivat alun perin sarjamerkinnän K5, joka vaihdettiin Tk3:ksi vuonna 1942.
Tk3-vetureita oli käytössä tavarajunissa höyryveturiliikenteen päättymiseen saakka vuonna 1975. Osa vetureista jouduttiin luovuttamaan Neuvostoliitolle talvisodan jälkeen, jolloin tuli tarvetta uusille vetureille. Suomalaisten Tampellan ja Lokomon veturitehtaiden rajallisesta tuotantokapasiteetista johtuen veturit 1147–1166 rakensi tanskalainen Frichs vuonna 1949.
Tk3 muistuttaa raskaampaa Tv1-tavarajunaveturia. Veturi on kaksoiskoneistoinen ja tulistajatyyppinen.
Teknisiä tietoja

Akselijärjestys 2-8-0
Pituus 16,000 m
Suurin sallittu nopeus 60 km/h
Vetopyörien halkaisija 1 270 mm
Vetovoima 9 550 Kp / 94 kN
Tulipinta 84,8 m²
Työpaine 14,0 kp/cm²
Vesitila 9,5 m³
Halkotila 10,0 m³
Hiilitila 4,5 m³
Sylinteri/isku 460/630 mm
Aiheesta muualla

Kuvia tai muita tiedostoja aiheesta Tk3 Wikimedia Commonsissa
Kevyt tavaraliikenneveturi TK3 (Arkistoitu – Internet Archive)
Suomalaiset veturit ja junayksiköt
Johan Edvard Arola

| Johan Edvard Arola> Henkilötiedot |
| --- | --- |
Syntynyt: 14. heinäkuuta 1888 Turku
Kuollut: 1. huhtikuuta 1961 (72 vuotta)
Kansalaisuus:  Suomi
Ammatti:  rakennusmestari
    
Johan Edvard Arola tai J. E. Arola (14. heinäkuuta 1888 Turku – 1. huhtikuuta 1961) oli suomalainen rakennusmestari, joka suunnitteli 1900-luvun alkupuolella useita asuinrakennuksia erityisesti Turkuun. Arolan ura jatkui poikkeuksellisen menestyksekkäänä myös 1920- ja 30-luvuilla siitä huolimatta, että monien rakennusmestarien suosio hiipui ensimmäisen maailmansodan jälkeen ja arkkitehtien käyttö rakennusten suunnittelijoina yleistyi.
Arola jatkoi vuonna 1926 kuolleen Alexander Nyströmin työtä ja perusti oman suunnittelutoimistonsa Nyströmiltä tyhjäksi jääneisiin tiloihin. Tätä ennen Arola oli toiminut vuodesta 1920 lähtien Nyströmin arkkitehtitoimistossa piirtäjänä.
Ura

Arola valmistui Turun teollisuuskoulun huoneenrakennusosastolta vuonna 1912. Hän toimi vuodesta 1913 lähtien insinööri Gustav von Schantzin rakennusmestarina ja vuodesta 1915 Crichtonin laivatelakan puuseppämestarina. Vuosina 1916–1917 hän toimi Turun ja Porin läänin lääninrakennuskonttorin toisena rakennusmestarina. Turun kaupungin rakennuskonttorissa hän toimi vuosina 1918–1920.
Suunnittelutöitä

Turun kasarmin sotilaskoti eli nykyinen As Oy Turun kasarmin kerho (1926) Vänrikinkatu 6
As Oy Urania B. Ab (1926) Sibeliuksenkatu 5
As Oy Arvinkatu 8, pieni kolmikerroksinen asuinkerrostalo (1926–1927)
As Oy Puutarhakatu 9a, kadunpuoleinen viisikerroksinen asuinkerrostalo (1927 ja 1938)
As Oy Kurki (1927) Vähä Hämeenkatu 15
As Oy Sirkkalankatu 14 B (1927) pihan puolella oleva 4-kerroksinen asuinkerrostalo
As Oy Sirkkalankatu 16 (1928–1929)
As Oy Itälä (1928) Kaivokatu 16b
As Oy Kurjenlinna (1928) Kaarinankatu 2a
As Oy Itäinenkatu 46 (1928) Itäinen Pitkäkatu 46
As Oy Koulumäki eli nk. Pyöreä talo (1928–1929) Stålarminkatu 7/Kuninkaankartanonkatu 8. Yksi Martin maamerkeistä. Vaurioitui pahoin pommituksissa, mutta korjattiin entiselleen
Rautatieläisten Asunto Oy (1928) Läntinen Pitkäkatu 16b (punainen kivitalo)
As Oy Läntelä (1928) Läntinen Pitkäkatu 16a (keltainen kivitalo)
As Oy Ostola, kadunpuoleinen viisikerroksinen asuinkerrostalo (1928) Läntinen Pitkäkatu 29
As Oy Puistokatu 15 (1928) Puistokatu 15
Turun kenkätehdas, myöh. Kestilänpukimo (1929–1930) Brahenkatu 20. Korotettu 1947. Laajennettu 1955.
Amiraalistonkadun raitiovaunuhallien laajennukset ja korjaukset 30-luvulla.
Suunnittelutöitä > Martin puutalot

Tervahovinkatu 7 (1926) paritalo
As Oy Turun Kerho (1926) Kuninkaankartanonkatu 9–11
As Oy Martti (1927–1928) Stålarminkatu 13
Arola suunnitteli kaikki Martinkadun, Stålarminkadun ja Kuninkaankartanonkadun keskelle jäävän kolmion muotoisen korttelin talot.
As Oy Vartio (1927–1928) Martinkatu 12. Muutokset pankkia varten (1961–1964) Aarne Ehojoki.
Martinkatu 14 (1926–1928). Tuhoutui pommituksissa 1941, mutta rakennettiin uudelleen 1942 August Karlssonin johdolla.
Martinkatu 16 (1926–1928). Tuhoutui pommituksissa 1941, mutta rakennettiin uudelleen 1942 August Karlssonin johdolla.
Suunnittelutöitä > Mäntymäen puutalot

Kupittaankatu 108 (1927–1928) L-muotoinen puutaloyhtiö
Kupittaankatu 110 (1927–1928) L-muotoinen puutaloyhtiö
Kupittaankatu 112 (1927–1928) puutaloyhtiö
Kupittaankatu 128 (1927–1928) paritalo
Mäntymäenaukio 17 (1927) paritalo
Purokatu 3 (1928) paritalo
Lastenkodinkatu 8 (1929) paritalo
Vuorityömiehenkatu 8 (1931) kaksikerroksinen pienkerrostalo
Suunnittelutöitä > Pohjolan puutalot

As Oy Louhi (1926–1928) Niklaksenkatu 3
Juhannuskatu 23 (1926) paritalo
Carrera Panamericana

|  Carrera Panamericana |
| --- | --- |
Sarja:  Urheiluautojen MM-sarja (1953–1954)

Sijainti:  Meksiko
Ratatyyppi:  Maantierata
Radan pituus:  3 154 km
Ensimmäinen tapahtuma:  1950
Viimeisin tapahtuma:  1954
La Carrera Panamericana (myös: Carrera Panamericana «Mexico» (virallinen nimi) tai lyhyemmin Carrera Mexicana) oli Meksikon valtion ja sen yhteistyökumppaneiden 1950-luvulla järjestämä maantieajokilpailu. Viisi kertaa vuosina 1950–1954 pidetty kilpailu ajettiin monipäiväisenä useissa etapeissa, ja siinä kisattiin kelloa ja enimmäisaikarajaa vastaan. Ajoreitin pituus oli 3 436 kilometriä tai 2 178 (kokonaisreitti) ja 2 135 (kilpaosuus ) mailia vuonna 1950, mutta pituus vaihteli vuosittaisen reitin mukaan.
Ensimmäinen Carrera Panamericana starttasi 5. toukokuuta 1950, eli kansallisena Cinco de Mayo -juhlapäivänä, ja se oli tarkoitus ajaa vain tämän yhden kerran Panamericana-valtatien ensimmäisen, Meksikon osuuden avaamisen juhlistamiseksi, sekä turistien houkuttelemiseksi. Eräänä lajinsa viimeisistä, sen pisimpänä, nopeimpana ja villeimpänä  kilpailu saavutti kuitenkin suuren suosion Amerikkojen omintakeisena versiona Mille Migliasta yhdysvaltalaisten kilpailijoiden piirissä, ja Meksikon suuri yleisö tuli miljoonapäin seuraamaan sitä: siksi se järjestämistä jatkettiin vuosina 1951 ja 1952. Vuosina 1953 ja 1954 se oli urheiluautojen MM-sarjan osakilpailu, sillä se oli jo vuodesta 1951 lähtien noussut eurooppalaisten valmistajien tehdastiimien mittelöksi. Vuonna 1955 vaarallisena tunnettu (28 kuolonuhria 1950-1954) Carrera Panamericana peruutettiin reaktiona Le Mansin 24 tunnin ajossa sattuneeseen suuronnettomuuteen, ja sen järjestämiseen tuli pitkä tauko.
Vuodesta 1988 lähtien Carrera Panamericana on järjestetty uudistettuna, nykyisen Mille Miglian tapaisena, kilpailullisia erikoiskokeita sisältävänä muistoajona ennen vuotta 1955 valmistuneille autoille, joskin kilpaluokkien määrä on laaja. Vuodesta 2006 lähtien on veteraaniautojen lisäksi sallittu Unlimited-luokka uudemmille urheilullisille autoille. Suomalaisvoittajia olivat vuonna 2010 Harri Rovanperä/Jouni Närhi Studebaker-autolla. Kulttuuriltaan omaperäisenä, kiehtovana kilpailuna ja seikkailuna Carrera Panamericana nauttii yhä edelleen suurta kansainvälistä suosiota. John Fitchin sanoin: ”The Panamericana remains one of the magnificent adventures in the history of the automobile”
Kilpailut 1950-1954 vuosittain > I. Carrera Panamericana «Mexico» 1950 > Tilastotietoja

Aika: 5.5. - 10.5.1950
Luokat: Touring di serie (Alfa Romeo 6C 2500 Freccia d`Oro:t sallittiin alle 500 kpl valmistusmäärästä huolimatta)
Pituus ja etapit: 2 106 mailia (3 391,3 km); 9 etappia; Ciudad Juarez -> Ciudad Cuauhtemoc (El Ocotal)
Osallistujat: Ilmoitetut 132; Startanneet 126; Maaliin tulleet 58 (tulosluettelossa 47, hylätty 10 kokonaisaikarajan ylityttyä)
Kansallisuudet: USA 90; Meksiko 73; Kolumbia 6; Venezuela 4; Italia 4; Peru ja Guatemala 3; Ranska 2 - joista naiskuljettajia 3
Valmistajat: Cadillac 20; Buick ja Lincoln 16; Oldsmobile 14; Mercury 11
Kilpailut 1950-1954 vuosittain > I. Carrera Panamericana «Mexico» 1950 > Tuloksia

| Sija | Lähtönumero | Kuljettaja 1 | Kuljettaja 2 | Ilmoittaja | Kilpa-auto | Kokonaisaika |
| --- | --- | --- | --- | --- | --- | --- |
| 1 | 52 |  McGriff |  Elliott | Roy Sundstrom | Oldsmobile 88 | 27.34:25 |
| 2 | 113 |  Deal |  Cresap | Thomas A. Deal | Cadillac Series 62 | 27.35:41 |
| 3 | 21 |  Rogers |  Rogers | Eugene Barry | Cadillac Series 62 | 27.55:39 |
| 4 | 90 |  Taruffi |  Ceroli | Automobile Club d`Italia | Alfa Romeo 6C 2500 | 28.01:04 |
| 8 | 103 |  Bonetto |  Bonini | Automobile Club d`Italia | Alfa Romeo 6C 2500 | 28.25:36 |
| 9 | 38 |  Mantz |  Stroppe | Bob Estes | Lincoln Cosmopolitan | 28.27:10 |
| 12 | 19 |  Trévoux |  Mariotti | - | Delahaye 175 S | 28.55:04 |
| 25 | 9 |  Castaneda (Palmieri) |  Estrada | Mexico | Cadillac | 31.07:48 |
| 45 | 17 |  Jacqueline Evans | - | Jacqueline Evans | Chrysler Windsor | 35.50:37 |
Lähde: Racing Sports Cars, kärkikolmikon lisäksi poimintoja tulosluettelon muista kiinnostavista autokunnista.
Kilpailut 1950-1954 vuosittain > II. Carrera Panamericana Mexico 1951 > Tilastotietoja

Aika: 20.11. - 25.11.1951
Luokat: Touring di serie (säännöistä poikkeavat Ferrari 212 Inter Vignale:t sallittiin)
Pituus ja etapit: 1 933 mailia (3 113 km); 8 etappia; Tuxtla Gutiérrez -> Ciudad Juarez
Osallistujat: Ilmoitetut 113 ; Startanneet 91; Maaliin tulleet 58 (tulosluettelossa 35, DNF/DQ 17)
Kansallisuudet: Meksiko 41; USA 37; Guatemala 10; Italia 7; Ranska ja Peru 3
Valmistajat: Oldsmobile 22; Chrysler 14; Hudson 11; Packard 8; Cadillac 6
Kilpailut 1950-1954 vuosittain > II. Carrera Panamericana Mexico 1951 > Tuloksia

| Sija | Lähtönumero | Kuljettaja 1 | Kuljettaja 2 | Ilmoittaja | Kilpa-auto | Kokonaisaika |
| --- | --- | --- | --- | --- | --- | --- |
| 1 | 34 |  Taruffi |  Chinetti | Centro Deportivo Italiano | Ferrari 212 Inter Vignale | 21.57:52 |
| 2 | 9 |  Ascari |  Villoresi | Centro Deportivo Italiano | Ferrari 212 Inter Vignale | 22.05:56 |
| 3 | 16 |  Sterling |  Sandidge | - | Chrysler Saratoga | 22.13:46 |
| 5 | 48 |  Trévoux |  Lesurque | Packard | Packard 400 Patrician | 22.22:17 |
| 35 | 93 |  Limón Escalante |  Gonzalez Garza | - | Hudson Hornet | 27.29:57 (viimeinen luokiteltu) |
| DNF | 4 |  Chiron | – | - | Delahaye 175 S | DNF |
| DNF | 32 |  Fitch |  Williams | Carl Kiekhaefer | Chrysler Saratoga | DNF |
| DNF | 31 |  Jacqueline Evans | - | Jacqueline Evans | Chrysler Saratoga | DNF/onnettomuus |
Lähde: Racing Sports Cars tulosarkisto, poimintoja tulosluettelosta. DNF = did not finish, keskeytti.
Kilpailut 1950-1954 vuosittain > III. Carrera Panamericana Mexico 1952 > Tilastotietoja

Aika: 19.11. - 23.11.1952
Luokat: Turismo, Sport
Pituus ja etapit: 1 933 mailia (3 113 km); 8 etappia; Tuxtla Gutiérrez -> Ciudad Juarez
Osallistujat: Ilmoitetut 107 ; Startanneet - ; Maaliin tulleet 39 (tulosluettelossa 39, DNF/DQ 27)
Kansallisuudet: USA 48; Meksiko 37; Italia 12; Länsi-Saksa 10; Guatemala 6; Ranska 5
Valmistajat: Oldsmobile 14; Chrysler 12; Hudson 11; Ferrari 10; Lincoln 8
Kilpailut 1950-1954 vuosittain > III. Carrera Panamericana Mexico 1952 > Tuloksia

| Sija (yleis) | Sija (luokka) | Lähtönumero | Luokka | Kuljettaja 1 | Kuljettaja 2 | Ilmoittaja | Kilpa-auto | Kokonaisaika |
| --- | --- | --- | --- | --- | --- | --- | --- | --- |
| 1 | 1 | 4 | Sport |  Kling |  Klenk | Daimler-Benz AG | Mercedes-Benz 300 SL W194 | 18.51:19 |
| 2 | 2 | 3 | Sport |  Lang |  Grupp | Daimler-Benz AG | Mercedes-Benz 300 SL W194 | 19.26:30 |
| 3 | 3 | 20 | Sport |  Chinetti |  Lucas | Industrias 1-2-3 | Ferrari 340 Mexico Vignale | 19.32:45 |
| 4 | 4 | 26 | Sport |  Maglioli |  Bornigia | Umberto Maglioli | Lancia Aurelia B20 GT SC | 20.11:20 |
| 7 | 1 | 129 | Turismo |  Stevenson |  Smith | - | Lincoln Capri | 21.15:38 |
| 8 | 2 | 122 | Turismo |  Mantz |  Stroppe | - | Lincoln Capri | 21.16:09 |
| 9 | 3 | 130 | Turismo |  Faulkner |  Daigh | - | Lincoln Capri | 21.20:27 |
| 37 | 27 | 174 | Turismo |  Jacqueline Evans | - | - | Chrysler Saratoga | 26.34:05 |
| DSQ | DSQ | 6 | Sport |  Fitch |  Geiger | Daimler-Benz AG | Mercedes-Benz 300 SL W194 | ulkop. apu |
| DNF | DNF | 19 | Sport |  Behra | - | Comití Gordini de Mexico | Gordini T15S 2,3 | onnettomuus |
| DNS | DNS | 20 | Sport |  Taruffi | - | Scuderia Guastella | Ferrari 340 Mexico | UNK/no-show |
Lähde: Racing Sports Cars tulosarkisto, poimintoja tulosluettelosta. DSQ = disqualified, hylätty. DNS = did not start, ei kilpaillut.
Kilpailut 1950-1954 vuosittain > IV. Carrera Panamericana Mexico 1953 > Tilastotietoja

Aika: 18.11. - 23.11.1953
Urheiluautojen MM-sarjan osakilpailu
Luokat: Yleiskilpailu, Turismo Internacional, Turismo Especial, Sport hasta 1600 cc, Sport deste 1 600
Pituus ja etapit: 1 909 mailia (3 077 km); 8 etappia; Tuxtla Gutiérrez -> Ciudad Juarez
Osallistujat: Ilmoitetut 218 ; Startanneet 172 ; Maaliin tulleet 62 (tulosluettelossa 60, DNF/DQ 110)
Kansallisuudet: Argentiina 86; Meksiko 83; USA 72; Italia 16; Guatemala 8; Ranska 6; Länsi-Saksa 4;
Valmistajat: Ford 48; Lincoln 19; Chevrolet 19; Chrysler 10; Porsche 10;
Kilpailut 1950-1954 vuosittain > IV. Carrera Panamericana Mexico 1953 > Tuloksia

| Sija (yleis) | Sija (luokka) | Lähtönumero | Luokka | Kuljettaja 1 | Kuljettaja 2 | Ilmoittaja | Kilpa-auto | Kokonaisaika |
| --- | --- | --- | --- | --- | --- | --- | --- | --- |
| 1 | 1 | 36 | Sport >1600 |  Fangio |  Bronzoni | Scuderia Lancia | Lancia D24 | 18.11:00 |
| 2 | 2 | 22 | Sport >1600 |  Taruffi |  Maggio | Scuderia Lancia | Lancia D24 | 18.18:51 |
| 3 | 3 | 38 | Sport >1600 |  Castellotti |  Luoni | Scuderia Lancia | Lancia D23 | 18.24:52 |
| 5 | 5 | 6 | Sport >1600 |  Louis Rosier | - | Club Francia Amigos de la CP | Talbot-Lago T26-GS | 20.11:25 |
| 7 | 1 | 52 | Turismo |  Stevenson |  Smith | Bob Estes | Lincoln Capri | 20.31:32 |
| 8 | 2 | 53 | Turismo |  Faulkner |  Daigh | Bob Estes | Lincoln Capri | 20.32:55 |
| 9 | 3 | 95 | Turismo |  McGrath |  Ayulo | Ronald Ferguson | Lincoln Capri | 20:33:07 |
| 32 | 1 | 152 | Sport <1.6 |  Gonzalez |  Herarte Ariano | José Herarte Ariano | Porsche 550 | 23.57:04 |
| 33 | 2 | 154 | Sport <1.6 |  Segura | - | - | Porsche 356 Super | 24.18:25 |
| 34 | 1 | 217 | Turismo S |  Evans |  Krause | C.D.Evans | Chevrolet 210 | 24.48:21 |
| 35 | 2 | 217 | Turismo S |  Patterson |  Shires | Norman Patterson | Ford V-8 | 24.58:55 |
| 36 | 3 | 217 | Turismo S |  Cabalén |  Ibanda | Oscar Cabalén | Ford V6 | 25.03:48 |
| DSQ | DSQ | 155 | Sport <1.6 |  Hans-Hugo Hartmann | - | - | Borgward Hansa 1500 RS | ylitti maksimiajan |
Lähde: Racing Sports Cars tulosarkisto, poimintoja tulosluettelosta.
Kilpailut 1950-1954 vuosittain > V. Carrera Panamericana Mexico 1954 > Tilastotietoja

Aika: 18.11. - 23.11.1954
Urheiluautojen MM-sarjan osakilpailu (kauden päätöskilpailu)
Luokat ja startanneet: Yleiskilpailu (150), Turismo Especial (69), Turismo Europeo (19), Turismo deste 3 500 cc (29), Sport hasta 1500 cc (13), Sport deste 1 500 (21),
Pituus ja etapit: 1 909 mailia (3 077 km); 8 etappia; Tuxtla Gutiérrez -> Ciudad Juarez
Osallistujat: Ilmoitetut 170 ; Startanneet 150 ; Maalissa luokitellut 85 (muut: DNF/DQ 65)
Kansallisuudet: Meksiko 83; Argentiina 76; USA 56; Italia 15; Chile 9; Länsi-Saksa 8; Guatemala 6; Espanja, Ranska ja Iso-Britannia à 3;
Valmistajat: Ford 33; Chevrolet 20; Lincoln 14; Alfa Romeo 11; Dodge 11;
Kilpailut 1950-1954 vuosittain > V. Carrera Panamericana Mexico 1954 > Tuloksia

| Sija (yleis) | Sija (luokka) | Lähtönumero | Luokka | Kuljettaja 1 | Kuljettaja 2 | Ilmoittaja | Kilpa-auto | Kokonaisaika |
| --- | --- | --- | --- | --- | --- | --- | --- | --- |
| 1 | 1 | 19 | Sport >1500 |  Maglioli | - | Erwin Goldschmidt | Ferrari 375 Plus | 17.40:26 |
| 2 | 2 | 20 | Sport >1500 |  Hill |  Ginther | Allen Guiberson | Ferrari 375 MM 4.1 | 18.04:50 |
| 3 | 1 | 55 | Sport <1500 |  Herrmann | - | Distrib. VW Centr S-Amer | Porsche 550 RS Spyder | 19.32:33 |
| 4 | 2 | 56 | Sport <1500 |  Juhan | - | Jaroslav Juhan | Porsche 550 RS Spyder | 19.33:09 |
| 5 | 3 | 22 | Sport >1500 |  Cornacchia |  Peruchini | Prado Americas | Ferrari 250 Monza | 19.45:06 |
| 7 | - | 11 | Sport >1500 |  A. Miller |  Harrison | Akton Miller | Ford "Caballo de Hierro" | 20.21:09 |
| 8 | 3 | 54 | Sport <1500 |  Chiron |  Delpech | Monte Carlo Auto Sport | OSCA MT4 1500 | 20.34:56 |
| 9 | 1 | 149 | Turismo >3.5 |  Crawford |  Iglesias | Lincoln_Motor_Company | Lincoln Capri | 20.40:19 |
| 10 | 2 | 103 | Turismo >3.5 |  Faulkner |  Hainley | Lincoln Motor Company | Lincoln Capri | 20.42:07 |
| 11 | 3 | 127 | Turismo >3.5 |  Andrews |  Piemond | Barry Motor Sales | Cadillac Series 62 | 20.43:14 |
| 15 | 1 | 251 | Turismo Eur |  Sanesi |  Cagna | Alfa Romeo Finmeccanica | Alfa Romeo 1900 TI | 21.50:42 |
| 18 | 2 | 256 | Turismo Eur |  Mantovani |  Chiappa | Alfa Romeo Finmeccanica | Alfa Romeo 1900 TI | 22.06:25 |
| 19 | 3 | 267 | Turismo Eur |  Della Favera |  Campigotto | Alfa Romeo Finmeccanica | Alfa Romeo 1900 TI | 22.06:50 |
| 23 | 1 | 226 | Turismo Esp |  Drisdale |  Kraus jr. | Tommy Drisdale | Dodge V-8 Hemi | 22.35:53 |
| 24 | 2 | 217 | Turismo Esp |  Evans |  Velasquez | Dickshire | Dodge V-8 Hemi | 22.50:44 |
| 27 | 3 | 231 | Turismo Esp |  Elliott |  Stark | Ray C. Elliot | Dodge V-8 Hemi | 22.52:16 |
| DNF | X | 2 | Sport >1.5 |  Portago | - | Scuderia España | Ferrari 750 Monza Scaglietti | DNF/öljyputki |
| DNF | X | 10 | Sport >1.5 |  Palacio |  Fernández | Allen Guiberson | Pegaso Z-102B SS | DNF/ulosajo |
Lähde: Racing Sports Cars tulosarkisto, poimintoja tulosluettelosta.